ddrg/super_eurlex huggingface dataset:
Uredba Komisije (EGS) št. 837/91

z dne 4. aprila 1991

o spremembi Uredbe (EGS) št. 2742/90 o določitvi podrobnih pravil za uporabo Uredbe Sveta (EGS) št. 2204/90

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2204/90 z dne 24. julija 1990 o določitvi dodatnih splošnih pravil o skupni ureditvi trga za mleko in mlečne proizvode glede sira [1], in zlasti drugega odstavka člena 1 in drugega pododstavka člena 3(3) Uredbe,

ker člen 4(1) Uredbe Komisije (EGS) št. 2742/90 [2] določa vsoto za količine kazeina in/ali kazeinatov, uporabljene brez dovoljenja, ob upoštevanju cen kazeina in kazeinatov, zabeleženih na trgih v drugem četrtletju leta 1990; ker je zaradi znižanja teh cen v drugi polovici leta 1990 treba vsoto povišati;

ker Priloga k Uredbi (EGS) št. 2742/90 navaja maksimalen odstotek kazeina in/ali kazeinatov, ki se vgradijo v sir; ker člen 2(2) navedene uredbe predpisuje, da se lahko Priloga spremeni tako, da se upoštevajo utemeljeni zahtevki, ki dokazujejo, da obstaja tehnična potreba po dodajanju kazeina ali kazeinatov; ker je pregled dveh vlog pokazal to potrebo pri predelanem siru v prahu in predelanem naribanem siru; ker je treba navedeno prilogo ustrezno dopolniti;

ker Upravljalni odbor za mleko in mlečne proizvode ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Uredba (EGS) št. 2742/90 se spremeni:

1. Člen 4(1) se nadomesti z naslednjim:

"1. Vsota, ki jo je treba plačati v skladu s členom 3(3) Uredbe (EGS) št. 2204/90, je, ob upoštevanju cen kazeina in kazeinatov, zabeleženih na trgih v četrtem četrtletju leta 1990, 350 ECU za 100 kg kazeina in/ali kazeinatov."

2. Prilogi se doda naslednje:

"— predelan nariban sir pod oznako KN ex040620: 5 % [3]

— predelan sir v prahu pod oznako KN ex040620: 5 % [4]

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. aprila 1991

Za Komisijo

Ray Mac Sharry

Član Komisije

[1] UL L 201, 31.7.1990, str. 7.

[2] UL L 264, 27.9.1990, str. 20.

[3] Proizveden v neprekinjenem postopku brez dodatka že proizvedenega predelanega sira.

[4] Proizveden v neprekinjenem postopku brez dodatka že proizvedenega predelanega sira.".

--------------------------------------------------
Uredba Komisije (EGS) št. 1872/91

z dne 28. junija 1991

o spremembi Uredbe (EGS) št. 2213/83 o standardih kakovosti za čebulo in radič za siljenje (witloof) v zvezi z značilnostmi razreda II za radič za siljenje (witloof)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 1623/91 [2], in zlasti pododstavka 2 člena 2(2) Uredbe,

ker Uredba Komisije (EGS) št. 2213/83 [3] določa standarde kakovosti za radič za siljenje (witloof), ki vključuje razred III; ker Uredba Komisije (EGS) št. 1764/90 [4] določa, da razred III velja za radič za siljenje do 30. junija 1991; ker dejstvo, da se ta ukrep ne uporablja več, pomeni, da so proizvodi, ki ne izpolnjujejo zahtev razreda II v zvezi z obliko, izključeni iz trga; ker je treba spremeniti veljavni standard za radič za siljenje (witloof);

ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Priloga II k Uredbi (EGS) št. 2213/83 se spremeni na naslednji način:

1. v delu II

"Določbe o kakovosti"

se pod B

"Razvrstitev"

za

"(iii) Razred II"

vstavi naslednje:

"poleg tega lahko ta razred vključuje radič nepravilne oblike, če je pakiran ločeno v homogeno embalažo in izpolnjuje vse druge zahteve, predpisane za razred.";

2. v delu V "Določbe o pakiranju" se pod B "Pakiranje" zadnji odstavek nadomesti z naslednjim: "Radič nepravilne oblike razreda II in radič razreda III mora biti pakiran v enoto pakiranja mase 7 kilogramov ali več.";

3. v delu VI

"Določbe o označevanju"

se prva alinea pod D

"Komercialne značilnosti"

nadomesti z naslednjim:

"— Razred in, v primeru razreda II, besedi "nepravilna oblika" kjer je ustrezno, in po izbiri enakovredni nacionalni opis."

Člen 2

Ta uredba začne veljati dne 1. julija 1991.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. junija 1991

Za Komisijo

Ray Mac Sharry

Član Komisije

[1] UL L 118, 20.5.1972, str. 1.

[2] UL L 150, 15.6.1991, str. 8.

[3] UL L 213, 4.8.1983, str. 13.

[4] UL L 162, 28.6.1990, str. 30.

--------------------------------------------------
Uredba Komisije (EGS) št. 128/91

z dne 18. januarja 1991

o spremembi Uredbe (EGS) št. 3792/90 o posebnih pogojih za dodeljevanje pomoči za zasebno skladiščenje prašičjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (EGS) št. 1249/89 [2], in zlasti člena 4(6), člena 5(4) in člena 7(2) Uredbe,

ker je bila po Uredbi Komisije (EGS) št. 3792/90 [3] uvedena pomoč za zasebno skladiščenje v sektorju prašičjega mesa; ker so proizvodi, upravičeni do takšne pomoči, navedeni v Prilogi k tej uredbi;

ker nekateri pogosto trženi kosi niso vključeni v ta seznam; ker je torej treba seznam dopolniti, da bi zvišali učinkovitost zadevnega intervencijskega ukrepa;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

Priloga k Uredbi (EGS) št. 3792/90 se nadomesti s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba se uporablja za zahtevke za pomoč, vložene po 21. januarju 1991.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. januarja 1991

Za Komisijo

Ray Mac Sharry

Član Komisije

[1] UL L 282, 1.11.1975, str. 1.

[2] UL L 129, 11.5.1989, str. 12.

[3] UL L 365, 28.12.1990, str. 5.

--------------------------------------------------

PRILOGA

(EKU/tono) |

Oznaka KN | Proizvodi, za katere se dodeli pomoč | Znesek pomoči za obdobje skladiščenja, ki traja | Dodatek ali odbitek |

4 mesece | 5 mesecev | 6 mesecev | 7 mesecev | na mesec | na dan |

1 | 2 | 3 | 4 | 5 | 6 | 7 | 8 |

ex0203 | Prašičje meso, sveže ali ohlajeno: | | | | | | |

ex02031110 | polovice trupov brez glave, prednjih nog, repov, ledvične maščobe, ledvic, potrebušine in hrbtenjače | 261 | 292 | 323 | 354 | 31 | 1,03 |

ex02031211 | šunke | 314 | 349 | 384 | 419 | 35 | 1,17 |

ex02031219 | plečeta | 314 | 349 | 384 | 419 | 35 | 1,17 |

ex02031911 | prednji deli | 314 | 349 | 384 | 419 | 35 | 1,17 |

ex02031913 | ledja z vratom ali brez vratu, ali vratovi posebej, ledja z bokom ali brez boka, | 314 | 349 | 384 | 419 | 35 | 1,17 |

ex02031915 | prsa s potrebušino, cela ali pravokotno prirezana | 163 | 190 | 217 | 244 | 27 | 0,90 |

ex02031955 | prsa s potrebušino, cela ali pravokotno prirezana, brez kože in reber | 163 | 190 | 217 | 244 | 27 | 0,90 |

ex02031955 | šunke, plečeta, prednji deli, ledja vratom z ali brez vratu, ali vratovi posebej, ledja z bokom ali brez boka, brez kosti | 314 | 349 | 384 | 419 | 35 | 1,17 |

ex02031955 | deli, ki ustrezajo "sredinam", s kožo ali maščobo ali brez kože ali maščobe, brez kosti | 240 | 269 | 298 | 327 | 29 | 0,97 |

ex02031959 | deli, ki ustrezajo "sredinam", s kožo ali maščobo ali brez kože ali maščobe, s kostmi | 240 | 269 | 298 | 327 | 29 | 0,97 |

--------------------------------------------------
Uredba Sveta (ESPJ, EGS, Euratom) št. 2380/91

z dne 29. julija 1991

o prilagoditvi ponderjev za prejemke iz dela in pokojnine uradnikov in drugih uslužbencev Evropskih skupnosti v nekaterih državah članicah

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Kadrovskih predpisov za uradnike in Pogojev za zaposlitev drugih uslužbencev Evropskih skupnosti, določenih v Uredbi (EGS, Euratom, ESPJ) št. 259/68 [1], kakor je bila nazadnje spremenjena z Uredbo (Euratom, ESPJ, EGS) št. 3736/90 [2], in zlasti členov 63, 64, 65 in 82 Kadrovskih predpisov ter prvega pododstavka člena 20 in člena 64 Pogojev za zaposlitev,

ob upoštevanju Sklepa Sveta 81/1061/Euratom, ESPJ, EGS z dne 15. decembra 1981 o spremembah načina prilagajanja prejemkov iz dela uradnikov in drugih uslužbencev Skupnosti [3],

ob upoštevanju predloga Komisije,

ker je prišlo do znatnega povišanja življenjskih stroškov v nekaterih državah članicah, v katerih so bili zaposleni uradniki in drugi uslužbenci Evropskih skupnosti v drugi polovici leta 1990; ker je treba prilagoditi ponderiranje prejemkov iz dela in pokojnin uradnikov in drugih uslužbencev v skladu z Uredbo (Euratom, ESPJ, EGS) št. 3736/90 s 1. januarjem 1991 ali, v državah, kjer je bilo povišanje življenjskih stroškov posebno veliko, s 16. novembrom 1990,

SPREJEL NASLEDNJO UREDBO:

Člen 1

1. Za prejemke iz dela uradnikov in drugih uslužbencev, zaposlenih v spodaj navedenih državah, se z učinkom od 16. novembra 1990 uporabljata naslednja ponderja:

Grčija: | 88,3 |

Portugalska: | 90,3. |

2. Za prejemke iz dela uradnikov in drugih uslužbencev, zaposlenih v spodaj navedenih državah oz. krajih, se z učinkom od 1. januarja 1990 uporabljajo naslednji ponderji:

Združeno kraljestvo (razen Culhama): | 106,5 |

Culham: | 96,8 |

Španija: | 114,0 |

Varese: | 109,6. |

3. Ponderji, ki se uporabljajo za pokojnine, se določijo v skladu s členom 82(1) Kadrovskih predpisov.

Še naprej se uporabljajo členi 3 do 10 Uredbe (ESPJ, EGS, Euratom) št. 2175/88 [4].

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. julija 1991

Za Svet

Predsednik

H. Van Den Broek

[1] UL L 56, 4.3.1968, str. 1.

[2] UL L 360, 22.12.1990, str. 1.

[3] UL L 386, 31.12.1981, str. 6.

[4] UL L 191, 22.7.1988, str. 1.

--------------------------------------------------
Uredba Sveta (EGS) št. 2155/91

z dne 20. junija 1991

o posebnih določbah za uporabo členov 37, 39 in 40 Sporazuma med Evropsko gospodarsko skupnostjo in Švicarsko konfederacijo o neposrednem zavarovanju razen življenjskega zavarovanja

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti zadnjega stavka člena 57(2) in člena 235 Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker sta Evropska gospodarska skupnost in Švicarska konfederacija dne 10. oktobra 1989 v Luxembourgu podpisali Sporazum o neposrednem zavarovanju razen življenjskega zavarovanja;

ker naj bi po tem sporazumu ustanovili skupni odbor, ki naj bi pogodbo izvajal, zagotavljal njeno pravilno izvajanje in sprejemal odločitve v okoliščinah, predvidenih v Sporazumu; ker se morajo imenovati predstavniki Skupnosti v skupnem odboru in sprejeti posebne določbe o določitvi stališč Skupnosti v odboru,

SPREJEL NASLEDNJO UREDBO:

Člen 1

Skupnost v skupnem odboru iz člena 37 Sporazuma predstavlja Komisija, ki ji pomagajo predstavniki držav članic.

Člen 2

Stališče Skupnosti pri skupnem odboru sprejme Svet, ki na predlog Komisije odloča s kvalificirano večino.

V zvezi s sklepi, ki jih v skladu s členi 37, 39 in 40 Sporazuma sprejema skupni odbor, Komisija vloži predloge Svetu, ki odloča s kvalificirano večino.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 20. junija 1991

Za Svet

Predsednik

R. Goebbels

[1] UL C 53, 5.3.1990, str. 46.

[2] UL C 72, 18.3.1991, str. 175, in Sklep z dne 12. junija 1991 (še ni bil objavljen v Uradnem listu).

[3] UL C 56, 7.3.1990, str. 27.

--------------------------------------------------
Uredba Sveta (EGS) št. 3580/91

z dne 25. novembra 1991

o izvajanju Sklepa št. 4/91 Sveta za sodelovanje EGS-Jordanija o spremembi Protokola o opredelitvi pojma "izdelki s poreklom" in načinih upravnega sodelovanja zaradi pristopa Španije in Portugalske k Evropskim skupnostim

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti ter zlasti člena 113 Pogodbe,

ob upoštevanju Uredbe Sveta (EGS) št. 2573/87 z 11. avgusta 1987 o določitvi trgovinskih dogovorov med Španijo in Portugalsko na eni strani ter Alžirijo, Egiptom, Jordanijo, Libanonom, Tunizijo in Turčijo na drugi [1] ter zlasti člena 23 Uredbe,

ob upoštevanju predloga Komisije,

ker člen 7 Sklepa 87/456/ESPJ predstavnikov vlad držav članic, ki so se sestali v okviru Sveta 11. avgusta 1987 zaradi opredelitve trgovinskih dogovorov za izdelke iz Pogodbe ESPJ med Španijo in Portugalsko na eni strani ter Alžirijo, Egiptom, Jordanijo, Libanonom in Tunizijo na drugi [2], opredeli, da se spremembe pravil o poreklu, ki so potrebne zaradi pristopa Španije in Portugalske in so jih sprejeli Sveti za sodelovanje, uporabljajo za izdelke, navedene v omenjenem sklepu;

ker je v skladu s členom 25 Protokola o opredelitvi pojma "izdelki s poreklom" in načinih upravnega sodelovanja Svet za sodelovanje EGS-Jordanija sprejel Sklep št. 4/91, ki spreminja protokol tako, da upošteva pristop Španije in Portugalske k Evropskim skupnostim;

ker je v Skupnosti treba uporabljati Sklep št. 4/91,

SPREJEL NASLEDNJO UREDBO:

Člen 1

Sklep št. 4/91 Sveta za sodelovanje EGS-Jordanija se uporablja v Skupnosti.

Besedilo sklepa je priloženo tej uredbi.

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 1992.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. novembra 1991

Za Svet

Predsednik

J. M. M. Ritzen

[1] UL L 250, 1.9.1987, str. 1.

[2] UL L 250, 1.9.1987, str. 112.

--------------------------------------------------
Uredba Sveta (EGS) št. 3579/91

z dne 25. novembra 1991

o uporabi Sklepa št. 3/91 Sveta za sodelovanje EGS-Jordanija, ki zaradi uvedbe usklajenega sistema spreminja Protokol 2 o opredelitvi pojma "izdelki s poreklom" in načinih upravnega sodelovanja

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti ter zlasti člena 113 Pogodbe,

ob upoštevanju predloga Komisije,

ker je bil dne 18. januarja 1977 podpisan Sporazum o sodelovanju med Evropsko gospodarsko skupnostjo in Hašemitsko kraljevino Jordanijo [1];

ker je Pridružitveni svet EGS-Jordanija na podlagi člena 25 Protokola 2 o opredelitvi pojma "izdelki s poreklom" in načinih upravnega sodelovanja, ki je sestavni del zgoraj navedenega sporazuma, sprejel Sklep št. 3/91, ki spreminja Protokol 2;

ker je ta sklep treba izvajati v Skupnosti,

SPREJEL NASLEDNJO UREDBO:

Člen 1

Sklep št. 3/91 Sveta za sodelovanje EGS-Jordanija se uporablja v Skupnosti.

Besedilo Sklepa je priloženo tej uredbi.

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 1992.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. novembra 1991

Za Svet

Predsednik

J. M. M. Ritzen

[1] UL L 268, 27.9.1978, str. 2.

--------------------------------------------------
Uredba Sveta (EGS) št. 284/92

z dne 3. februarja 1992

o spremembi Uredbe (EGS) št. 1911/91 o uporabi določb prava Skupnosti za Kanarske otoke glede skupne kmetijske politike

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske ter zlasti prvega pododstavka člena 25(4) Akta,

ob upoštevanju predloga Komisije,

ob upoštevanju mnenja Evropskega parlamenta [1],

ker je Svet z Uredbo (EGS) št. 1911/91 [2] odločil, da Kanarski otoki postopoma postanejo del carinskega območja Skupnosti in se zanje prav tako postopoma uporabljajo vse skupne politike; ker je bilo sklenjeno, da se brez poseganja v posebne ukrepe, namenjene upoštevanju posebnih omejitev, ki izhajajo iz njihove oddaljenosti, izoliranosti ter prejšnjih gospodarskih in davčnih ureditev;

ker je po členih 2 in 10 zgoraj navedene uredbe uporaba skupne kmetijske politike pogojena z začetkom veljavnosti posebnih dobavnih režimov; ker morajo uporabo nadalje spremljati posebni ukrepi za kmetijsko proizvodnjo na Kanarskih otokih;

ker je Sklep Sveta 91/314/EGS z dne 26. junija 1991 o vzpostavitvi programa posebnih možnosti za Kanarske otoke zaradi njihove oddaljenosti in izoliranosti (Poseican) [3] določil splošne smernice glede možnosti, ki jih je treba izvesti zaradi upoštevanja posebnih značilnosti in omejitev na otokih;

ker je za pripravo in izvedbo instrumentov politike potrebna celovitejša slika tržnih zahtev otokov, ob upoštevanju lokalne proizvodnje in tradicionalnih trgovinskih tokov, da bi se tako lahko oblikovali najustreznejši ukrepi za podporo in izboljšanje kmetijstva na otokih ter zlasti za razvoj tropskih proizvodov;

ker se morajo ukrepi pripraviti v okviru partnerstva med Komisijo ter nacionalnimi in regionalnimi organi, da bi zagotovili dopolnjevanje z ukrepi, ki se izvajajo na nacionalni in regionalni ravni;

ker zaradi zahtevnosti pripravljalnih del, ki so potrebna za upoštevanje zgoraj navedenih posebnih značilnosti in omejitev ter zahtev, ki jih vključuje partnerstvo, ukrepov, ki naj spremljajo uvedbo skupne kmetijske politike na otokih, ne bo mogoče uporabljati od 1. januarja 1992; ker bi bilo treba uporabo odložiti najpozneje do 1. julija 1992;

ker je treba opozoriti, da se do začetka veljavnosti posebnih dobavnih režimov uporabljajo določbe Akta o pristopu o uporabi skupne kmetijske politike za Kanarske otoke, razen tistih, ki urejajo dostop proizvodov s poreklom z otokov do drugih delov Skupnosti,

SPREJEL NASLEDNJO UREDBO:

Člen 1

V drugem stavku člena 10(2) Uredbe (EGS) št. 1911/91 se datum "1. januarja 1992" nadomesti s "1. julija 1992".

Člen 2

Ta uredba začne veljati 1. januarja 1992.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. februarja 1992

Za Svet

Predsednik

João de Deus Pinheiro

[1] Mnenje, dano 17. januarja 1992 (še ni objavljeno v Uradnem listu).

[2] UL L 171, 29.6.1991, str. 1.

[3] UL L 171, 29.6.1991, str. 5.

--------------------------------------------------
Uredba Sveta (EGS) št. 478/92

z dne 25. februarja 1992

o odprtju letne tarifne kvote Skupnosti za hrano za pse ali mačke, pripravljeno za prodajo na drobno pod oznako KN 23091011, in letne tarifne kvote Skupnosti za hrano za ribe pod oznako KN ex23099041, ki izvira in prihaja s Ferskih otokov

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je bil Sporazum med Evropsko gospodarsko skupnostjo in dansko vlado ter lokalno vlado Ferskih otokov odobren s Sklepom 91/668/EGS [1];

ker ta sporazum predvideva letno kvoto 1000 ton za hrano za pse ali mačke, pripravljeno za prodajo na drobno, pod oznako KN 23091011 in letno kvoto 5000 ton za hrano za ribe iz oznake KN ex23099041, ki izvira in prihaja s Ferskih otokov, z zmanjšanjem posebne dajatve na nič; ker bi bilo od leta 1992 treba odpreti stalne letne kvote in zanje predvideti operativne predpise, ki bodo določeni v izvedbeni uredbi,

SPREJEL NASLEDNJO UREDBO:

Člen 1

Uvozni prelevman za hrano za pse ali mačke, pripravljeno za prodajo na drobno pod oznako KN 23091011, in za hrano za ribe pod oznako KN ex23099041, ki izvira in prihaja s Ferskih otokov, znaša 0 ECU na tono v mejah letne kvote 1000 ton za oznako KN 23091011 in 5000 ton za oznako KN ex23099041.

Člen 2

Podrobna pravila za uporabo te uredbe se sprejmejo v skladu s postopkom, predpisanim v členu 26 Uredbe (EGS) št. 2727/75 [2].

Člen 3

Ta uredba začne veljati na dan objave v Uradnem listu Evropskih skupnosti.

Ta uredba se uporablja od 1. januarja 1992.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. februarja 1992

Za Svet

Predsednik

Vitor Martins

[1] UL L 371, 31.12.1991, str. 1.

[2] UL L 281, 1.11.1975, str. 1. Uredba, nazadnje spremenjena z Uredbo (EGS) št. 3653/90 (UL L 362, 27.12.1990, str. 28).

--------------------------------------------------
Uredba Komisije (EGS) št. 540/92

z dne 3. marca 1992

o spremembi Uredbe Komisije (EGS) št. 650/91 o vlogah za dodelitev pomoči v obliki operativnih programov iz Usmerjevalnega oddelka Evropskega kmetijskega usmerjevalnega in jamstvenega sklada (EKUJS) v zvezi z naložbami za izboljšanje pogojev za predelavo in trženje ribiških proizvodov in proizvodov iz ribogojstva

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 4042/89 z dne 19. decembra 1989 o izboljšanju pogojev za predelavo in trženje ribiških proizvodov in proizvodov iz ribogojstva [1], zlasti člena 8(3),

po posvetu s Stalnim odborom za ribiško industrijo;

ker Direktiva Sveta 91/492/EGS z dne 15. julija 1991 o sanitarno-zdravstvenih razmerah za pridelavo in trženje živih školjk [2], in Direktiva Sveta 91/493/EGS z dne 22. julija 1991 o sanitarno-zdravstvenih razmerah za pridelavo in trženje ribiških proizvodov [3] uvajata uskladitev zahtev za sanitarno-zdravstvene razmere pri pridelavi, trženju in predelavi omenjenih proizvodov;

ker Skupnost od zahtevkov za finančno pomoč lahko odobri samo zahtevke za projekte, ki so skladni z zahtevami navedenih direktiv;

ker se dejavnost lahko opravlja samo v obratih, na avkcijskih trgih in trgih na debelo, v distribucijskih in čistilnih centrih, ki ustrezajo zahtevam navedenih direktiv;

ker države članice lahko obratom, avkcijskim trgom in trgom na debelo, distribucijskim in čistilnim centrom, ki so 31. decembra 1991 že obratovali, odobrijo dodatni časovni rok za izpolnitev zahtev navedenih direktiv;

ker morajo naložbe, ki jih zajemajo operativni programi, za katere je bila zaprošena finančna pomoč, izbrati pristojni organi v državi članici;

ker Uredba Komisije (EGS) št. 650/91 [4] določa, katere informacije in dokumenti morajo biti priloženi zahtevku za dodelitev pomoči v obliki operativnega programa,

SPREJELA NASLEDNJO UREDBO:

Člen 1

Uredba (EGS) št. 650/91 se spremeni, kot sledi:

Prilogi IV se doda naslednja točka:

"6. preverjal, ali so naložbe skladne z zahtevami direktiv Sveta o sanitarno-zdravstvenih razmerah.

Za obrate, avkcijske trge in trge na debelo, distribucijske in čistilne centre, katerim ni bil odobren dodatni časovni rok za izpolnitev zahtev, mora biti zahtevku za dodelitev pomoči za vsako posamezno naložbo priloženo potrdilo; to potrdilo mora potrjevati, da obrat, ki bo izvedel investicijo, izpolnjuje zahteve navedenih direktiv.

Pristojni organ mora poskrbeti, da obrati, avkcijski trgi in trgi na debelo, distribucijski in čistilni centri, katerim je bil odobren dodatni časovni rok za izpolnitev zahtev navedenih direktiv, ob zaključku del izpolnjujejo zahteve navedenih direktiv."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. marca 1992

Za Komisijo

Manuel Marín

Podpredsednik

[1] UL L 388, 30.12.1989, str. 1.

[2] UL L 268, 24.9.1991, str. 1.

[3] UL L 268, 24.9.1991, str. 15.

[4] UL L 72, 19.3.1991, str. 20.

--------------------------------------------------